**Číslo materiálu: 02/2022**

**Materiál na rokovanie Obecného zastupiteľstva obce Siladice k Návrhu Záverečnému účtu obce Siladice za rok 2021**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Názov materiálu:

**Návrh Záverečného účtu obce Siladice za rok 2021**

Materiál obsahuje:

* Dôvodovú správu
* Návrh na uznesenie Obecného zastupiteľstva

**Dôvodová správa:**

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v § 16 o záverečnom účte uvádza:

Po skončení rozpočtového roka obec a vyšší územný celok údaje o rozpočtovom hospodárení súhrnne spracujú do záverečného účtu obce a záverečného účtu vyššieho územného celku.

Obec a vyšší územný celok finančne usporiadajú svoje hospodárenie vrátane finančných vzťahov k zriadeným alebo založeným právnickým osobám a fyzickým osobám – podnikateľom a právnickým osobám, ktorým poskytli prostriedky svojho rozpočtu; ďalej usporiadajú finančné vzťahy k štátnemu rozpočtu, štátnym fondom, rozpočtom iných obcí a k rozpočtom vyšších územných celkov.

**Záverečný účet obce SILADICE a rozpočtové hospodárenie za rok 2021 obsahuje:**

* Rozpočet obce na rok 2021
* Rozbor plnenia príjmov za rok 2021
* Rozbor čerpania výdavkov za rok 2021
* Prebytok rozpočtového hospodárenia za rok 2021
* Tvorba a použitie prostriedkov peňažných fondov (rezervného fondu, fondu rozvoja obce) a sociálneho fondu
* Bilancia aktív a pasív k 31.12.2021
* Prehľad o stave a vývoji dlhu k 31.12.2021
* Hospodárenie príspevkových organizácií
* Prehľad o poskytnutých dotáciách právnickým osobám a fyzickým osobám – podnikateľom podľa § 7 ods. 4 zákona č.583/2004 Z.z.
* Podnikateľská činnosť
* Finančné usporiadanie finančných vzťahov voči:
  1. zriadeným a založeným právnickým osobám
  2. štátnemu rozpočtu
  3. štátnym fondom
  4. rozpočtom iných obcí
  5. rozpočtom VÚC

a Návrh na prijatie uznesenia.

* Návrh záverečného účtu bol zverejnený na elektronickej úradnej tabuli dňa: **26.04.2022**
* Návrh záverečného účtu bol zverejnený na webovom sídle obce [www.siladice.sk](http://www.siladice.sk) dňa: **26.04.2022**
* Návrh záverečného účtu bol zverejnený na úradnej tabuli v obci dňa: **26.04.2022**
* Pripomienky a pozmeňovacie návrhy je možné zasielať na e-mail [obecnyurad@siladice.sk](mailto:obecnyurad@siladice.sk) do17.05.2022.

**Návrh na Uznesenie Obecného zastupiteľstva :**

I. Obecné zastupiteľstvo v Siladiciach berie na vedomie stanovisko hlavnej kontrolórky k Záverečnému účtu obce Siladice za rok 2021.

II. Obecné zastupiteľstvo schvaľuje Záverečný účet obce Siladice za rok 2021 bez výhrad / s výhradami.

III. Obecné zastupiteľstvo schvaľuje použitie 100% prebytku rozpočtového hospodárenia za rok 2021 v celkovej sume na tvorbu rezervného fondu vo výške 863,41 EUR.

Vypracovala: Zuzana Jurišová dňa 27.04.2022